CELEX: 32020D2189
Language: hr
Date: 2020-12-18 00:00:00
Title: Provedbena odluka Vijeća (EU) 2020/2189 od 18. prosinca 2020. kojom se Nizozemskoj odobrava uvođenje posebne mjere odstupanja od članaka 168. i 168.a Direktive 2006/112/EZ o zajedničkom sustavu poreza na dodanu vrijednost

23.12.2020   
               
               
                  HR
               
               
                  Službeni list Europske unije
               
               
                  L 434/1
               
            
         PROVEDBENA ODLUKA VIJEĆA (EU) 2020/2189
         od 18. prosinca 2020.
         kojom se Nizozemskoj odobrava uvođenje posebne mjere odstupanja od članaka 168. i 168.a Direktive 2006/112/EZ o zajedničkom sustavu poreza na dodanu vrijednost
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (1), a posebno njezin članak 395. stavak 1. prvi podstavak,
         uzimajući u obzir prijedlog Europske komisije,
         budući da:
         
                     (1)
                  
                  
                     Člancima 168. i 168.a Direktive 2006/112/EZ uređuje se pravo poreznih obveznika na odbitak poreza na dodanu vrijednost („PDV”) koji se mora platiti na robu i usluge koji se koriste u svrhu njihovih oporezovanih transakcija.
                  
               
                     (2)
                  
                  
                     Dopisom evidentiranim u Komisiji 30. srpnja 2020. Nizozemska je zatražila odobrenje za uvođenje posebne mjere odstupanja od članaka 168. i 168.a Direktive 2006/112/EZ („posebna mjera”) kako bi se PDV koji se mora platiti na robu i usluge isključio od prava na odbitak PDV-a ako se dotična roba i dotične usluge upotrebljavaju više od 90 % za privatne svrhe poreznog obveznika ili njegovih zaposlenika, ili općenito, za neposlovne svrhe ili negospodarske aktivnosti.
                  
               
                     (3)
                  
                  
                     Na temelju članka 395. stavka 2. drugog podstavka Direktive 2006/112/EZ Komisija je dopisom od 10. rujna 2020. zahtjev koji je podnijela Nizozemska proslijedila ostalim državama članicama. Komisija je dopisom od 11. rujna 2020. obavijestila Nizozemsku da ima sve informacije koje je smatrala potrebnima za procjenu zahtjeva.
                  
               
                     (4)
                  
                  
                     Cilj je posebne mjere pojednostavnjenje postupka naplate PDV-a i sprečavanje određenih oblika utaje ili izbjegavanja poreza. Na iznos poreza koji se mora platiti u fazi konačne potrošnje utječe se tek u zanemarivom opsegu.
                  
               
                     (5)
                  
                  
                     Prema informacijama koje je dostavila Nizozemska pravna i činjenična situacija opravdava primjenu posebne mjere. Nizozemskoj bi stoga trebalo odobriti uvođenje posebne mjere, ali uz vremensko ograničenje do 31. prosinca 2023. Rok bi trebao biti dovoljan kako bi se omogućilo preispitivanje nužnosti i djelotvornosti posebne mjere i omjera između poslovne i neposlovne upotrebe na kojem se posebna mjera temelji.
                  
               
                     (6)
                  
                  
                     Ako Nizozemska smatra da je potrebno produljenje posebne mjere nakon 2023., trebala bi do 31. ožujka 2023. Komisiji dostaviti zahtjev kojem prilaže izvješće o primjeni posebne mjere i koje sadržava preispitivanje primijenjenog omjera.
                  
               
                     (7)
                  
                  
                     Posebna mjera imat će tek zanemariv učinak na sveukupni iznos poreza prikupljenog u fazi konačne potrošnje i neće negativno utjecati na vlastita sredstva Unije koja proizlaze iz PDV-a.
                  
               
                     (8)
                  
                  
                     Stoga je primjereno odobriti Nizozemskoj primjenu posebne mjere do 31. prosinca 2023.,
                  
               DONIJELO JE OVU ODLUKU:
         
            Članak 1.
            Odstupajući od članaka 168. i 168.a Direktive 2006/112/EZ, Nizozemskoj se odobrava da isključi PDV-a koji se mora platiti na robu i usluge od prava na odbitak PDV-a ako se dotična roba i dotične usluge upotrebljavaju više od 90 % za privatne svrhe poreznog obveznika ili njegovih zaposlenika, ili općenito, za neposlovne svrhe ili negospodarske aktivnosti.
         
         
            Članak 2.
            Ova Odluka proizvodi učinke od dana priopćenja.
            Primjenjuje od 1. siječnja 2021. do 31. prosinca 2023.
            Svaki zahtjev za produljenje posebne mjere odobrene ovom Odlukom podnosi se Komisiji do 31. ožujka 2023.
            Uz takav zahtjev prilaže se izvješće o primjeni posebne mjere koje sadržava preispitivanje omjera koji se primjenjuje na pravo na odbitak PDV-a na temelju ove Odluke.
         
         
            Članak 3.
            Ova je Odluka upućena Kraljevini Nizozemskoj.
         
         
            Sastavljeno u Bruxellesu 18. prosinca 2020.
            
               
                  Za Vijeće
               
               
                  Predsjednik
               
               M. ROTH
            
         
         
            (1)  SL L 347, 11.12.2006., str. 1.